导语:桂花很香,而桂花树的叶子是碧绿碧绿的`,两头尖尖,特别茂盛,桂花宝宝金黄金黄,很细小,花瓣跟两个大米粒差不多大。那么,形容桂花的诗句有哪些呢?下面是小编为您整理的,希望对你有所帮助哟!桂花歌宋·毛滂
玉阶桂影秋绰约,天空为卷浮云幕。婵娟醉眠水晶殿,老蟾不守余花落。
苍苔忽生霜月裔,仙芬凄冷真珠萼。娟娟石畔为谁妍?香雾著人清入膜。
夜深醉月寒相就,荼縻却作伤心瘦。弄云仙女淡绢衣,烟裙不著鸳鸯绣。
眼中寒香谁同惜?冷吟径召梅花魄。小蛮为洗玻璃杯,晚来秋翁蒲桃碧。
咏桂花宋·吕声之
独占三秋压众芳,何须橘绿与橙黄。自从分下月中种,果若飘来天际香。
清影不嫌秋露白,新丛偏带晚烟苍。高枝已折却生手,万斛奇芬贮锦囊。
唐多令·桂花宋·刘过
芦叶满汀洲,寒沙带浅流。二十年重过南楼。柳下系船犹未稳,能几日?又中秋。
黄鹤断矶头,顾人曾到不?旧江山浑是新愁。欲买桂花同载酒,终不似,少年游?
咏岩桂宋·谢逸
轻薄西风未办霜,夜揉黄雪作秋光。摧残六出犹余四,正是天花更着香。
平湖秋月宋·王洧
万顷寒光一夕铺,冰轮行处片云无。鹫峰遥度西风冷,桂子纷纷点玉壶。
清平乐忆吴江赏木犀宋·辛弃疾
少年痛饮,忆向吴江醒。明乐团团高树影,十里水沉烟冷。
大都一点宫黄,人间直凭芬芳。怕是秋天风露,染教世界都香。
东城桂三首之三唐·白居易
遥知天上桂花孤,试问嫦娥更要无。月宫幸有闲田地,何不中央种两株。
东城桂唐·白居易
子坠本从天竺寺,根盘今在阖闾城。当时应逐南风落,落向人间取次生。
有木唐·白居易
有木名丹桂,四时香馥馥。花团夜雪明,叶翦春云绿。
风影清似水,霜枝冷如玉。独占小山幽,不容凡鸟宿。
厅前桂唐·白居易
天台岭上凌霜树,司马厅前委地丛。一种不生明月里,山中犹教胜尘中。
忆江南唐·白居易
江南忆,最忆是杭州:山寺月中寻桂子,郡亭枕上看潮头。何日更重游?
庐山桂唐·白居易
偃蹇月中桂,结根依青天。天风绕月起,吹子下人间。
飘零委何处,乃落匡庐山。生为石上桂,叶如剪碧鲜。
枝干日长大,根亥日牢坚。不归天上月,空老山中年。
庐山去咸阳,道里三四千。无人为移植,得入上林园。
不及红花树,长栽温室